Norsk Redaktørforening

Styremøte 2018-10-10 (per epost)

AJ

***Sak 2018-42: Intervensjon i sivilt søksmål – rettspraksis.no***

I samråd med styrets leder og nestleder legger vi denne saken frem for styret.

Som styret vil være vel kjent med har to privatpersoner, Håkon Wijum Lie og Fredrik Ljone ([rettspraksis.no](https://emea01.safelinks.protection.outlook.com/?url=http%3A%2F%2Frettspraksis.no&data=02%7C01%7Carne.jensen%40nored.no%7C91589dd245f541aa02d808d62e77ff51%7C999f71bd9e5d4cbf8c29bb874fc519e1%7C0%7C0%7C636747490271225917&sdata=ePwfXHapes%2BDwsc6r7iYqW%2BFbXHPVjgHrsHqBBiXwSQ%3D&reserved=0)) utfordret Lovdata, med hensyn til muligheten for å publisere primært høyesterettskjennelser på nett. Lovdata har fått medhold hos Oslo byfogdembete (se vedlagte kjennelse) for et krav om midlertidig forføyning). Saken har vært omtalt en rekke steder, blant annet her:  
[http://www.advokatbladet.no/2018/05/lovdata-saksoker-rettspraksis-no/](https://emea01.safelinks.protection.outlook.com/?url=http%3A%2F%2Fwww.advokatbladet.no%2F2018%2F05%2Flovdata-saksoker-rettspraksis-no%2F&data=02%7C01%7Carne.jensen%40nored.no%7C91589dd245f541aa02d808d62e77ff51%7C999f71bd9e5d4cbf8c29bb874fc519e1%7C0%7C0%7C636747490271245931&sdata=EMqtudEDO2%2BYqG6Wx2%2FUFFnGNDoCcwYqbfmmc%2BBqwgc%3D&reserved=0)  
[http://www.advokatbladet.no/2018/08/i-dag-startet-forhandlingene-mellom-lovdata-og-rettspraksis-no/](https://emea01.safelinks.protection.outlook.com/?url=http%3A%2F%2Fwww.advokatbladet.no%2F2018%2F08%2Fi-dag-startet-forhandlingene-mellom-lovdata-og-rettspraksis-no%2F&data=02%7C01%7Carne.jensen%40nored.no%7C91589dd245f541aa02d808d62e77ff51%7C999f71bd9e5d4cbf8c29bb874fc519e1%7C0%7C0%7C636747490271245931&sdata=0OhB2QAqdc82tshGSW7D4KQg4p%2F9112ItQaoYXE1qVo%3D&reserved=0)  
[http://www.advokatbladet.no/2018/09/rettspraksis-no-tapte-mot-lovdata/](https://emea01.safelinks.protection.outlook.com/?url=http%3A%2F%2Fwww.advokatbladet.no%2F2018%2F09%2Frettspraksis-no-tapte-mot-lovdata%2F&data=02%7C01%7Carne.jensen%40nored.no%7C91589dd245f541aa02d808d62e77ff51%7C999f71bd9e5d4cbf8c29bb874fc519e1%7C0%7C0%7C636747490271255936&sdata=eQMWak0EbCYiKiQ7Q88b8qv%2FA5pQ5UPQBE7Ku5TuAec%3D&reserved=0)  
  
Undertegnede skrev en kommentar om saken her:  [https://www.medier24.no/artikler/skal-offentlige-dokumenter-og-rettspraksis-kun-forbeholdes-dem-som-har-rad-til-a-betale-slipp-dommene-fri/438846](https://emea01.safelinks.protection.outlook.com/?url=https%3A%2F%2Fwww.medier24.no%2Fartikler%2Fskal-offentlige-dokumenter-og-rettspraksis-kun-forbeholdes-dem-som-har-rad-til-a-betale-slipp-dommene-fri%2F438846&data=02%7C01%7Carne.jensen%40nored.no%7C91589dd245f541aa02d808d62e77ff51%7C999f71bd9e5d4cbf8c29bb874fc519e1%7C0%7C0%7C636747490271255936&sdata=%2FyNQ%2BCauNo4P0Z%2BsAH7GoAzfqvYojjCQNXt47wYPWlg%3D&reserved=0)  
  
Sekretariatet har, sammen med NJ, vært i møte med Håkon Wium Lie og advokat Halvor Manshaus. De vil gjerne at vi skal engasjere oss i saken, av ulike om enn åpenbare grunner.

Til det materielle i saken, så mener sekretariatet at dette er en sak som går rett til kjernen i det NR jobber for. Juridisk, men ikke minst rettspolitisk/politisk, mener vi det er mye som taler for at vi burde være med. Et ekstra poeng er at det dreier seg om en midlertidig forføyning, altså et svært dramatisk og inngripende tiltak. Det skjer jo ikke ofte at NR engasjerer seg direkte i rettslige prosesser, med unntak av når det er vi selv som er parter, for eksempel i spørsmål om innsyn i rettssaker. Listen for å intervenere ligger, og må ligge, høyt. Så må vi alltid være nøye på hvordan vi begrunner intervensjon i saker hvor vi ikke engang har medlemmer eller redaksjoner involvert. Det har både en prinsipiell og praktisk/økonomisk side. I dette tilfellet mener sekretariatet, som sagt, det er gode argumenter for et engasjement. Både fordi saken berører spørsmål knyttet til hele den demokratiske infrastrukturen; spørsmål om hvordan den enkelte borger skal kunne holde seg orientert om hvilke prinsipper og hvilken praksis rettsstaten bygger på og fordi det dreier seg om to privatpersoner med begrensede ressurser og støtteapparat.  
  
Så mener sekretariatet samtidig at NR, både av «politiske» men også av økonomiske årsaker, bør avgrense og tydeliggjøre omfanget av vårt engasjement. Vi mener det best og mest naturlig skjer ved at NR, sammen med NJ, innleverer et prosessuelt støtteskriv (en noe enklere og mindre forpliktende form for partshjelp). Vi har ikke fått noe nøyaktig estimat for hva dette vil koste, men et anslag for lagmannsretten tilsier 50.000-75.000 kroner.  
  
**Forslag til vedtak:** Styret gir sekretariatet fullmakt til, alene eller sammen med andre medieorganisasjoner, å intervenere til fordel for Håkon Wijum Lie og Fredrik Ljone (rettspraksis.no) i forbindelse med kravet om midlertidig forføyning fra Lovdata.